

**ZAJEDNICA SPORTSKIH UDRUGA OPĆINE VIŠKOVO**

**Javni natječaj za nabavku sportske opreme i rekvizita 2021. godinu**

(1) „Zajednica sportskih udruga Općine Viškovo“ (u daljem tekstu „Zajednica“)poziva fizičke i pravne osobe (udruge, klubove, organizacije) koje su programski usmjerene na rad u području sporta da se prijave na financijsku podršku programima/projektima koji doprinose razvoju sporta na području Općine Viškovo.

(2) Mogu se prijaviti programe/projekte koji doprinose razvoju sporta i to:

* **Nabavka sportske opreme i rekvizita**

(3) Ukupno planirana vrijednost Natječaja je **65.000,00** kuna.

**Po ovom Natječaju, „Zajednica“ financira iznos traženih financijskih sredstava po prihvaćenim programima/projektima.**

(4) Rok za podnošenje prijedloga projekata i programa je **10** dana, a završava **12.10.2021..**

(5) **Svaki prijavitelj može prijaviti i ugovoriti više prijava u okviru ovog Natječaja na razdoblje provedbe tijekom 2021. godine.**

Isti prijavitelj može biti partner na više projekata unutar prioritetnih područja Natječaja.

Prijavu projekta na ovaj Natječaj može podnijeti udruga koja je upisana u Registar udruga i koja je učlanjena u „Zajednicu sportskih udruga Općine Viškovo“, koja je programski usmjerena na rad u području sporta u Općini Viškovo, što je razvidno iz ciljeva i popisa djelatnosti u statutu udruge, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema davatelju financijskih sredstavate svim drugim davateljima financijskih sredstava iz javnih izvora, kao i ostali prijavitelji koji zadovoljavaju uvijete Natječaja.

Prije potpisa ugovora prijavitelj će morati priložiti dokaze da se protiv odgovorne osobe i voditelja programa/projekta ne vodi kazneni postupak, te da prijavitelj ima podmirene sve doprinose i plaćen porez, kao i obveze prema Općini Viškovo.

**NAPOMENA:**

**Ukoliko je prijavitelj predao navedene dokumente u prijašnjim Natječajima u 2021. godini nije ih dužan ponovno predavati.**

(6) Kako se može ostvariti prednost u financiranju programa/projekta i tko nema pravo prijave na Javni natječaj detaljno je opisano u **Uputama za prijavitelje** na Javni natječaj za predlaganje programa/projekata javnih potreba u sportu Općine Viškovo.

(7) Prijedlozi programa/projekata dostavljaju se isključivo na propisanim obrascima, koji su zajedno s **Uputama za prijavitelje,** dostupni na mrežnim stranicama Općine Viškovo, **www.opcina-viskovo.hr**

Natječajnu dokumentaciju treba slati isključivo elektroničkim putem ,slanjem natječajne dokumentacije na adresu elektroničke pošte: zsuov@opcina-viskovo.hr

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Natječaja detaljno su opisani u **Uputama za prijavitelje**.

Razmatrat će se samo programi/projekti koji su pravodobno prijavljeni, te koji u cijelosti zadovoljavaju propisane uvjete Javnog natječaja.

(8) Sva pitanja vezana uz ovaj Javni natječaj mogu se postaviti isključivo elektroničkim putem, slanjem upita na adresu elektronske pošte: zsuov@opcina-viskovo.hr

Viškovo, 28.09.2021.

Predsjednik „Zajednice sportskih udruga Općine Viškovo“:

Kristijan Frlan

